****

**Politsei- ja Piirivalveameti 2022. aasta teenistuspüstolist laskmise meistrivõistluste**

**Juhend**

**I. Eesmärk ja ülesanded**

* populariseerida laskesporti politseiasutuste teenistujate, abipolitseinike, Sisekaitseakadeemia politsei- ja piirivalvekolledži teenistujate ja kadettide hulgas;
* selgitada Eesti politsei meistrid teenistuspüstolist laskmises.

**II. Aeg ja koht**

Võistlused toimuvad **5-6.10.2022** Männiku Kaitseliidu lasketiirus (Saku vald, Männiku küla).

Võistlejate nimed ja võistkondade koosseisud registreerida **hiljemalt 30.09.2022.**

e-meilile rein.kynnap@politsei.ee

Registreerimisel märkida ära laskuri ees- ja perekonnanimi ning millist asutust esindab.

**III. Osavõtjad**

#### Politsei teenistuspüstolist laskmise meistrivõistlusel on õigus osaleda politseiasutustes täis- ja osalise tööajaga töötavail teenistujail, abipolitseinikel, Sisekaitseakadeemia politsei-ja piirivalvekolledži teenistujail ja kadettidel. Võistlustel on õigus osaleda ka pensionile läinud politsei- ja piirivalveametnikel ja teenistujatel.

**IV. Võistluste kava ja tingimused**

Võistlused on individuaalsed ja võistkondlikud. Naiste ja meeste arvestus on eraldi. Naiste ja meeste võistkonna suurus on kolm võistlejat ja võistkonna koosseis tuleb üles anda registreerimisel.

Distants: 25 m

Märkleht: sportlik püstoli ringmärk

Päästiku pinge: vähemalt 2 kg – tulejoonel pisteline päästiku kontroll

Kätehoie: vaba (võib kasutada ühte või kahte kätt ilma lisatoeta)

Võistluslasud: 20 lasku 5-lasuliste seeriatena

Proovilasud: 5 lasku

Aeg: 5 min proovilaskudele, 5 min võistlusseeriale

**NB! Võistlusel võib osaleda ainult Politsei- ja Piirivalveameti, Sisekaitseakadeemia, või Kaitsepolitseiameti poolt kinnitatud- või ühekordseks kasutuseks väljastatud teenistuspüstoliga.**

Võrdsete silmade arvu korral arvestatakse kõigepealt võistlejate poolt lastud 10-neid, siis 9-id, 8-id jne. Kui see ei selgita võitjat, siis arvestatakse II seeria tulemust. Võistlused peetakse kehtivate laskmise võistlusmääruste järgi. Juhendis määramata küsimused lahendab kohtunikekogu.

Laskemoona tagab võistlejale lähetav asutus (**25 padrunit ühe laskuri kohta**). Korraldaja ei taga

võistlejale kaitseprille, kõrvaklappe ega vaatlustoru. Laskur on kohustatud võistlemise ajal kandma

kõrvaklappe ning soovitav on ka kaitseprillide kandmine.

**V. Protestide esitamine**

Protestid esitatakse peakohtunikule kirjalikult 2 tundi peale vahetuse lõppu.

**VI. Autasustamine**

Esimesele kolmele kohale tulnud mees- ja naislaskurit autasustatakse medali ja võimaluse korral meenega. Võistkondlikus arvestuses autasustatakse kolme esimese mees- ja naiskonna liikmeid medali ning võimaluse korral auhindade või meenetega. Autasustamine toimub pärast võistlust prefektuurides.

**VII. Majandamine**

Võistluste kulud kannab Eesti Politsei Spordiliit. Võistlus korraldatakse koostöös Kaitseliiduga. Võistlustest osavõtu kulud kannavad lähetavad politseiasutused.

Täpsemat informatsiooni võistluste kohta saab rein.kynnap@politsei.ee; 76478